Քեզ բոլորը «չտեսնված մարդե էին կոչում, որովհետև ամեն քայլափոխի չես տեսնի այսպիսի մարդու, այսքան առաքինի հայի, ով իր մեջ այնպես ներդաշնակորեն գեղեցիկ համադրում է մեծ գիտնականի ու մանկավարժի, մարդասերի ու հայրենասերի, մեծահոգի, իմաստուն ընկերոջ, խստությունը կոպտության հետ երբեք չշփոթող պատկառելի ղեկավարի, վստահելի գործընկերոջ, սիրառատ ամուսնու, խանդաղատանքով ու քնքշանքով լեցուն հոր հատկանիշները: Եվ մարդեղենության այս ամբողջ զինանոցը` մի փոքրիկ մարմնում: Ու ես սկսում եմ հասկանալ, թե ինչպես կարող են էներգիայի ամենահզոր աղբյուրները չափսերով լինել այդքան փոքր: